Érted - Érted? Nyelvhelyességi feladatok
Author: Brenyóné M. Zsuzsa; Unknown
Date: 0101-01-01T00:00:00+00:00

Nyelvhelyességi feladatok

Hasonló alakú szavak a hétköznapokban

A)

Melyik a helyes, mondatba illő szó? Húzd alá a megfelelőt!

Kedves tanár úr! Nagyon köszönöm az év végi munkáját / munkásságát.

A hátsó mássalhangzó magához hasonlítja / hasonítja az előtte állót.

A történetnek az a tanúsága /tanulsága, hogy érdemes megszívelni / megszívlelni a jó tanácsot.

Tesi után csupa izzadság / izzadtság vagyok.

Az edző mindig arra sarkal /sarkall, hogy dolgozzak többet.

A társammal egyességet / egyezséget kötöttünk, hogy ki csinálja meg a házi feladatot.

Az osztály egyhangúan / egyhangúlag szavazott az osztálykirándulásról.

Mindenki elöl / elől akart állni a sorban a menzán.

Áron mindennap kicsinyelte / kicsinyellte a reggelijét.

Gabi minden dologba beavatkozik / beleavatkozik az osztály életében.

B)

Foglald mondatba a másik szót!

…………………………………………………………………………………………. …………………………………………………………………………………………. …………………………………………………………………………………………. …………………………………………………………………………………………. …………………………………………………………………………………………. …………………………………………………………………………………………. …………………………………………………………………………………………. …………………………………………………………………………………………. …………………………………………………………………………………………. ………………………………………………………………………………………….

Hasonló alakú idegen szavak

Nyilazd a szópárok darabjait a megfelelő oszlophoz!

1. mondat | szópárok | 2. mondat

Előkerültek az első Egri csillagok-..........-t filmkockái.

adaptál
adoptál

Egy szegény árva kislány számára az ............-ás jelenthet megmenekülést.

Édesanyám a kínai vázát ...........-n vette.

akció
aukció

A színészek színpadi cselekvése az ............

A csillagjóslás, az ............. fejlődése érdekes tudománytörténeti téma.

asztronómia
asztrológia

A csillagok életét is vizsgálja az ............ .

A ............. általában játéktermekben, közösségi termekben van.

biliárd
billiárd

A ........... a tíz egyik hatványa.

A nyereséges cégek szívesen ...........- ják az iskolákat.

datál
dotál

Minden hivatalos iratot ..........-ni kell.

A .......... gyógyászatra ajánlotta fel a vérét.

donor
donátor

A ............ nevét általában megjelenítik az ajándékba adott kép alsó sarkában.

A dolgok lényegét nevezzük ..........-nak.

eszencia
esszencia

A Tokaji ...........-ja igen kiváló.

A fürdőszobában a csempék között meglazult a ................ .

fuga
fúga

Zeneórán Bach ...........- ját hallgattuk.

Mór vendégségbe ............ minket.

imitál
invitál

Mór már megint csak ..........-ja a tanulást.

Hatalmas ......... épült az iskola udvarán.

komplexum
komplexus

A sok tanulás miatt lassan iskola-...........-om lesz.

A genetikai ............ miatt is fontos szerep jut a kutatásoknak.

mutálás
mutálódás

A kamaszkori ......... miatt a fiúk nem énekelnek szívesen.

Az „................-i lábnyom” fogalma modern kifejezés.

ökológia
ökonómia

Gazdasági kérdésekkel az ............ foglalkozik.

Az egész keresztény világot érintő, ................ segélyszervezetet hoztak létre.

ökonomikus
ökumenikus

Az ............ életmód csökkentheti a környezetszennyezést is.

Igekötős szólások, közmondások

„A” szöveg

Pótold az igekötőket!

Nem esik ......... az aranygyűrű az ujjáról.

Az aranyból is cseppen ......... .

Az arany a tűzben tisztul, a polyva ......... ég. Mindenkinek .........van a maga baja.

Nem lehet oly bánat, mit a szép szó ......... ne lágyítana. ......... törött a mécses.

Beteg se volt, mégis ......... holt.

Másutt is ......... szokták a csontról enni a húst.

......... hegedülték rajta Szent Dávid nótáját.

Úgy jár, majdnem a dereka törik ......... .

Üres dió, üres pohár, ha ......... törik, sem nagy kár.

......... esik rajta, mint dorozsmai ember a talicskán.

„B” szöveg

Pótold az igekötőket!

Nincs olyan vad gyümölcs, ami ......... nem érik.

......... jön a hajnal, ha a kakas nem kukorékol is.

Addig jár a korsó a kútra, míg ......... nem törik.

A gond idő előtt ......... véníti az embert.

A halál mindent ......... kaszál.

A hólyagot sem fújják ......... egyetlen lélegzettel. A jég hátán is ......... él.

Bajban ismered ......... a barátot.

Drágán fizette ......... az árát.

Egy rókáról nem lehet két bőrt ......... húzni.

Ha .......szedted a fölét, edd ......... az alját is!

Ha lehet, inkább magyarul!

Töltsd ki a táblázatot!

gyakori szóalak | helyes alak | magyar megfelelő

áttranszformál

beimportál

beintegrál(ódik)

beinvesztál

eldeformál

elszeparál

hozzáapplikál

kidisszidál

kiexportál

ledegradál

ledesztillál

leredukál

összekombinál

Amikor szükséges

„A” szöveg

Igekötő használatával javítsd a dőlten szedett szavakat!

1. Az ügyet Kovácsné bonyolítja.

2. Útiköltséget térítünk.

3. Özvegy Karnyóné mást nevezhet örökössé.

4. Kiss Ede ügyében marasztaló ítélet született.

5. Iratkozni is lehet az iskolai könyvtárban.

6. Most van az iratkozási időszak.

7. Megkötötték a tartási szerződést.

8. Vesztegetés miatt börtönre ítélték.

9. A tanút délután két órára idézték.

10. A tanár úr marasztalja Edét a verekedés miatt.

„B” szöveg

Igekötő helyes használatával javítsd a dőlten szedett szavakat!

Tegnap nem vételeztünk fel árut.

A múlt évben sok faanyagot vételeztek be.

Nem tételeztem fel róla, hogy ilyet tesz.

A számlamásolatokat a műszaki ellenőrnek ellen kell jegyeznie.

Hogyan vitelezzük ezt ki?

Fontos, hogy ne folyásoljon be senki.

Ki kell vonatolnom ezt a cikket.

Mióta nincs igazgatónk, senki se őriz ellen.

A hátrányt semmi sem súlyozza ellen.

Senki se fogásolta ki a döntést.

Azt mondták, fel fognak lebbezni.

Melyik a sok közül?
Igekötők használata

„A” szöveg

Egészítsd ki a mondatokat a tér ige megfelelő, ha kell, igekötős alakjával!

A diák ............................ a válaszadás elől.

Apa naponta ........................... a kávézóba.

Sok esetben ........................... a véleményünk.

Vacsora után ........................... a jókedv.

Késő este a család minden tagja ............................

Hinduizmusból ........................... a mohamedán hitre.

Végre ........................... a helyes útra.

A kormányt elrántva ........................... az útról.

A hitetlenek végül ............................

Rögtön a lényegre ............................

„B” szöveg

Egészítsd ki a mondatokat a beszél ige megfelelő, ha kell, igekötős alakjával!

A nagymamám ........................... magának, hogy beteg.

Anya ..........................., hogy legyek énekkaros, mert szépen tudok énekelni.

A barátnőimmel délután ........................... a magyarórát.

Az osztályfőnökkel ........................... a sportnapot.

A kishúgom nagyon cserfes, folyton ............................

Feriék ........................... a barátokkal Zoli ellen.

Ádám osztályfőnöki órán ........................... a tanár úrnak.

Brúnó ........................... a beszélgetésbe.

Hédi ........................... Pétert a túrázásról, hiszen a fiúnak fáj a lába.

Péter és Gábor nem értettek egyet, ........................... egymás mellett.

Ne cseréld fel!

„A” Szöveg

Húzd alá, melyik a helyes névutó az adott mondatban!

Szakember lévén/létére nem ismerte föl azonnal a hibát.

Ügyes lévén / létére gyorsan megoldotta a nehéz feladatot.

Fiatal lévén / létére még nem lehet sok tapasztalata.

Fiatal lévén / létére már sokat tud.

Lány lévén / létére szeret autóval játszani.

Az erdőtűz miatt / végett a lakosoknak menekülniük kellett.

A védelem miatt / végett tornatermekben szállásolták el őket.

Új zár vásárlása miatt / végett mentem el az üzletbe.

Fejfájás miatt / végett kerestem fel az orvosomat.

Az edzőm révén / útján jutottam el a nyári táborba.

Egy internetes hirdetés révén / útján mehettem el a nyári táborba.

„B” Szöveg

Húzd alá, melyik a helyes névutó az adott mondatban!

Lány lévén /létére nagyon szereti, ha kedveskednek neki.

Jogász lévén / létére csak nehezen tudta kibogozni a szövevényes ügyet.

Énekkaros lévén / létére kiváló hangja van.

A barátom szülei révén lévén / létére jutottam el a koncertre.

Sorsolás révén / útján mehettem el a koncertre.

Idős lévén / létére sokat kell pihennie.

Idős lévén / létére sok hegyet megmászott.

A nyelvvizsgája miatt / végett sokat tanult.

A nyelvvizsgája miatt / végett gyorsan kapott állást.

Az ügyintézés miatt / végett minden szerdán nyitva lesz az iskola.

Igekötők és toldalékok

„A” szöveg

Kapcsoljatok megfelelő igekötőt az igéhez, és helyes ragot a névszóhoz!

Mindent ......vallott a szerelmé..... .

Az osztálytársai .......futottak a tornaterem.... .

Pénteken együtt szálltunk...... a vonat.... .

Anya sietve ült...... a kocsijá...... .

Gábor .......vitte a pizzát a második emelet..... .

A nézők az alagsori büfé...... .......siettek a színházterem...... .

Melyik busz megy ........ a reptér......?

Gábor helyesen írta ...... a megoldást a táblá..... .

Egy tanácstalan sétáló .......ment egy rendőr.... segítséget kérni.

Szívesen nézünk ........ a torony......, ahonnan kellemes a kilátás.

„B” szöveg

Kapcsoljatok megfelelő igekötőt az igéhez, és helyes ragot a névszóhoz!

Csak a zöld jelzésnél, szabad ........ menni az út......... .

Holnap .........megyünk a szomszédba, a barátaink........ egy születésnapi ünnepség..... .

Lassan jöttetek..... a hegytető..... .

Könnyű ......bánni a gyengébbek........ .

Ági egy csokit vett.... a doboz..... .

A kilátó..... nagyszerű látvány nyílt a táj..... .

A gyerekek szívesen ........tréfálják társaik.... .

Anna ..........adta a drótot barátnője.........., milyen volt a dolgozat.

..........vittem a könyvtár...... a könyvet, a pultnál ..........adtam a könyvtáros........... .

Kavalkád – összekeveredett szólások, közmondások

Melyik két közmondás keveredéséből születtek az alábbi „öszvér” mondatok?

1. Mindent lehet, csak nyögés a vége.

- ...........................................................................................................

- ...........................................................................................................

2. Aki keres, az nyer.

- ...........................................................................................................

- ...........................................................................................................

3. Hamar munka dicséri mesterét.

- ...........................................................................................................

- ...........................................................................................................

4. Ki korán kel, életet nyer.

- ...........................................................................................................

- ...........................................................................................................

5. Amilyen a mosdó, olyan a fogadjisten.

- ...........................................................................................................

- ...........................................................................................................

6. Aki korpa közé keveredik, makkal álmodik.

- ...........................................................................................................

- ...........................................................................................................

7. Sok bába közt oda a komaság.

- ...........................................................................................................

- ...........................................................................................................

8. Két dudás hamar kész.

- ...........................................................................................................

- ...........................................................................................................

9. Ki mint veti ágyát, úgy arat.

- ...........................................................................................................

- ...........................................................................................................

10. Kinek a pap, kinek a pénz beszél.

- ...........................................................................................................

- ...........................................................................................................

Átváltozások
(átalakított állandósult szókapcsolatok)

Talán nem meglepő, hogy a változó világban az állandósult szókapcsolatok is változnak. Három csoportban találtok „kicsavart” szólást, közmondást. Mi az eredeti mondat?

„A” csoport – egy állandósult szókapcsolat mai átirata

„Éhes diák pakkal álmodik.”

........................................................................................

Addig jár a korsó a kútra, amíg be nem vezetik a vizet.

........................................................................................

Aki másnak vermet ás, abba esik bele más.

........................................................................................

Amilyen a login, olyan a bejelentkező képernyő.

........................................................................................

Jobb ma egy véreb, mint holnap a túszok.

........................................................................................

A hazug embert hamarabb utolérik, ha sánta!

........................................................................................

Többet ésszel, mint ész nélkül.

........................................................................................

„B” csoport – bátrabbaknak, két állandósult szókapcsolat mókás keveredése

Öntsünk tiszta vizet a nyílt kártyába.

– ........................................................................................

– ........................................................................................

Egy cipőben evezünk.

– ........................................................................................

– ........................................................................................

Néma gyereknek híg a leve.

– ........................................................................................

– ........................................................................................

Lassú víz nagyot ugrik.

– ........................................................................................

– ........................................................................................ Ajándék lónak híg a leve.

– ........................................................................................

– ........................................................................................

Meghalt Mátyás király, kis helyen is elfér.

– ........................................................................................

– ........................................................................................

„C” csoport – haladóknak, három állandósult szókapcsolat

Nézd meg az anyját, ha Isten is úgy akarja, ebül vész el.

– ........................................................................................

– ........................................................................................

– ........................................................................................

Közös lónak két oldala van, mégis botlik.

– ........................................................................................

– ........................................................................................

– ........................................................................................

Aki kíváncsi, az átesik a ló túloldalára, és aranyat lel.

– ........................................................................................

– ........................................................................................

– ........................................................................................

Közös lónak ne nézd a fogát, mert megbotlik!

– ........................................................................................

– ........................................................................................

– ........................................................................................

Az alany és az állítmány egyeztetése

Húzd alá a megfelelő alakot/alakokat!

1. Az Agymanók már most a legsikeresebb / legsikeresebbek.

2. A ceruzák és a mobil az asztalon maradt / maradtak.

3. Te és a barátaid megérkezett / megérkeztetek.

4. A Stadionok állomás következik / következnek.

5. Két tanár kíséri / kísérik a gyerekeket a kiránduláson.

6. Ti aztán igazán jó csapat vagy / vagytok!

7. A piros és a narancssárga nem illik / nem illenek egymáshoz.

8. A könyvek mellett Marci cica is az asztalon fekszik / fekszenek.

9. A labdák és az ugrókötél a szertárban maradt / maradtak.

10. A tanárok és a két portás is segített / segítettek a mentésben.

11. A Magyar Államvasutakelismerte / elismerték a gyakori késéseket.

12. Ti és ők tisztelik / tisztelitek egymást.

13. A Kárpátok megakadályozta / megakadályozták, hogy a hideg levegő beáramolhasson.

14. Az esőben ti csurom vizek lettetek / víz lettetek.

15. Mi leszek / leszünk az ország boldog népe.

16. A nézők és a játékosok összebarátkozik / összebarátkoztak

17. Az osztály megszavazta / megszavazták az osztálykirándulást.

18. A fiúk elfáradt / elfáradtak az órán.

19. A Rákóczi út és a Nagykőrösi utca párhuzamos / párhuzamosak egymással.

20. A Fülöp-szigetek vállalja / vállalják a politikai következményeket.

Ami, amely – nem mindegy

Írd az üres oszlopba annak a mondatnak a betűjelét, amelyiknek a tartalmára utal a dőlt betűvel szedett mondat!

A | Megütötted a tesódat, ami miatt sokszor sírtam. | ... | A gyerekek másnak segítettek a kertben.
B | Rendszeresen eszik a csokiból, amit nem szeret. | ... | A gyerekek elfáradtak a kerti munkában.
C | Elolvasta a levelet, ami felháborított. | ... | Nem örülök a levélnek.
D | Megütötted a tesódat, aki miatt sokszor sírtam. | ... | Nem örülök annak, hogy verekedtél.
E | A szomszédom egész nap gitáron gyakorol, amely nekem nagyon tetszett. | ... | Nem tetszett az udvariatlansága, hogy elolvasta a levelet.
F | A gyerekek egész nap a kertben dolgoztak, ami után már nem volt idejük játszani. | ... | A gyerekek sokáig dolgoztak.
G | A gyerekek egész nap a kertben dolgoztak, ami nagyon fárasztó volt. | ... | Nem minden csokit szeret, de azért megeszi.
H | A szomszédom egész nap gitáron gyakorol, ami számomra elviselhetetlen. | ... | A testvéred sokszor bántott engem.
I | A gyerekek egész nap a kertben dolgoztak, amely nem volt a tulajdonuk. | ... | Nem szeretem a hosszú gitárzenét.
J | Elolvasta a levelet, amely felháborított. | ... | Nem szeret nassolni.
K | Rendszeresen eszik a csokiból, amelyet nem szeret. | ... | Tetszik nekem a szomszéd gitárja.

Aki/ami/amely névmások használata

Emlékeztető:

Az aki névmást csak akkor használjuk, ha élőlényre vonatkozik (megjött a fiú, akit vártam).

Nem használható vonatkozó névmásként az "aki" több emberből álló csoportot jelentő főnevek után, mint például család, csapat stb. Ilyen csoportfőnevek után használjuk inkább az "amely(ek)" vagy a "mely(ek)" megfelelő alakját. (A színházi társulat, melyet te is ismersz, megérkezett.)

Az amely névmást akkor használjuk, amikor konkrét, főnévvel megnevezett tárgyra vagy gyűjtőnévre utal (megvettem a könyvet, amelyet kinéztem magamnak). Az amelyik névmást kijelölő szerepben alkalmazzuk, ha csak egyetlen dologra vonatkoztatunk. (Meghallgattam (azt) az előadást, amelyik rólad szólt.)

Ami névmást használok akkor, ha nincs pontosan megnevezve főnévvel, amire (azt kértem, amit te), vagy hosszabb szövegrészre utal (gyönyörűen süt a nap, amitől jó kedvem lesz – nem konkrétan a Napra utal, hanem arra az egészre, hogy a Nap süt).

Egészítsd ki a mondatokat a megfelelő névmással!

1. Nem tanultál, ................................ nem örülök.

2. Megírtad azt a feladatot, ................................tegnap adott a tanárnő?

3. Tudod azt, ...................... kérdeznek tőled?

4. Figyeltem azt, ............................ belépett az ajtón.

5. Senki ne beszéljen olyasmiről,....................... nem tud.

6. Az idegenvezető arról az épületről beszél, ......................... előtt megállt a busz.

7. Az idegenvezető, .......................... velünk utazott, nagyon kedves volt.

8. A szomszédom egész nap éneklést gyakorol, .......................... számomra elviselhetetlen

9. A nyomozó felmutatta a bűnjelet, .......................... élete most szerzett meg.

10. Maradjon köztünk, .......................... mondani fogok!

11. Az a tény, ......................... el fogok mondani, maradjon köztünk!

12. Tetszett az ajándék, .......................... tőled kaptam.

13. A társulat, .......................... tagja vagyok.

14. Már mindent tudok, .......................... tudnom kell.

15. Mindaz, .......................... mondtak, hazugság.

16. Azokról beszéltem, .......................... együtt nyaraltam tavaly.

17. A történet, .......................... mondtak, hazugság.

18. Az a diák mondta a történetet, .......................... együtt utaztam tegnap.

19. Mindig későn jön haza, .......................... nem örül a család.

20. Hónap végére elfogyott a pénzük, .......................... gondot okozott a családnak.

21. Megnéztem a filmet, .......................... ajánlottál.

22. Láttam azt a színészt, .......................... beszéltél nekem.

23. Győzött a csapatom, .......................... nagyon örülök.

24. Megérkezett a csapat kapitánya, .......................... én is ismerek.

Vesszőparipa I.

Pótold a hiányzó vesszőket!

1. Nagy igazság hogy anyanyelvét is jobban tudja az aki még egy nyelvet tud.

2. Tegnap beszaladtam a boltba és megvettem a ruhát.

3. Ez sokkal több mint a tavalyi.

4. Ez több mint szemtelenség!

5. A barátom mint pincér vett részt az eseményen.

6. Gyerekek gyertek csak ide!

7. Hol az egyikre hol a másikra tekintett.

8. Jaj ez nagyon fájt!

9. Több mint öt éve tanul angolul .

10. Tejet kenyeret vajat tett a kosarába.

11. Jó hogy jössz Gézukám!

12. Kétségbeesett de elkerülhetetlen lépésre szánta el magát.

13. A tésztára sok mákot és cukrot szórt.

14. Gyakorító igék például ezek: járkál kapdos álldogál beszélget stb.

15. Vagy ezt vagy azt választhatod.

16. És arra emlékszel-e Géza amikor együtt indultunk a mátrai kirándulásra?

17. Ez a könyv pont annyira izgalmas volt mint vártam gyorsan el is olvastam.

18. Ha még egyszer hallhatnám hej de boldog is lennék!

19. Éva részt vett a bemutatón könyvet dedikált beszélgetett az olvasókkal stb.

Vesszőparipa II.

Ismereteid alapján válaszolj igennel (I) vagy nemmel (N)!

Szükséges-e a vessző? Igen (I) / Nem (N)

1. Az és kötőszó előtt tagmondathatáron. I / N

2. A vagy kötőszó előtt, ha az két szót kapcsol össze. I / N

3. A de kötőszó előtt, ha az szavakat kapcsol össze. I / N

4. A mint kötőszó előtt, ha hasonlítást fejez ki. I / N

5. Az illetve kötőszó előtt. I / N

6. A valamint kötőszó előtt. I / N

7. A mint szó előtt, ha állapothatározót fejez ki (-ként). I / N

8. Az amely kötőszó előtt. I / N

9. Az avagy kötőszó előtt, ha két mondatrészt kapcsol össze. I / N

10. Az állítmányok között, ha csak közös bővítményük van. I / N

11. Páros kötőszavak használatakor. I / N

12. Ha a mondatban megszólítás van. I / N

13. Tagmondatok határán, ha nincs kötőszó. I / N

14. A stb. rövidítés előtt, ha mondatrészek felsorolása végén áll. I / N

15. A hogy kötőszó előtt minden esetben. I / N

Nyelvhelyesség gyakorlás

Húzd alá a hibás szóalakot, írd mellé az általad helyesnek ítélt szót!

„A” mondatcsoport

1. Az esőzések miatt egyenlőre nem tudják elkezdeni az aratást.

2. A sok bonyodalom után nagy nehezen zöld ágra jutottunk.

3. Kérdezd meg Petitől, el-e tudna jönni jövő héten a koncertre!

4. Az a baj, hogy félkézről vetted, amit kértem tőled.

5. Az edző nagy baklövést vétett, hogy nem cserélte le időben a kapust.

6. A földszinti raktárhelyiségbe felújítási munkák zajlanak.

7. Az emberek azt is megosszák egymással a világhálón, amit nem kellene.

8. Számított azzal, hogy becsapják, ezért utánanézett a dolognak.

9. A sok eső végett elmaradt az iskolai sportnap.

10. Kati néniék nincsenek itthon, el vannak utazva.

„B” mondatcsoport

1. Csak be ne folyásolja a gyerekeket az időjárás!

2. Apa hazaérkezéskor kicsukta az ajtót.

3. Nagyon szeretem, ha az iskolai program többszínűbb.

4. A nyolc kerületbe gyere, a Nagy Ervin tér 9.-be!

5. Kati indig itassa az egereket.

6. Az anyukán mint tanárként dolgozott egész életében.

7. Úgy dolgozz, hogy nehogy egyest kapj!

8. Egész nyáron a családi teleken dolgoztam.

9. Ez az, amely nem érdekel.

10. Az az osztály nyer, akinek a legjobb lesz a tanulmányi eredménye.

Csak röviden!

Terpeszkedő kifejezések

„A” szöveg

A névutók gyakran túl hosszú, „terpeszkedő” kifejezéseket hoznak létre, melyeket egyszerű toldalékolással helyettesíthetünk. Javítsd a terpeszkedő kifejezéseket toldalékos alakokkal (vagy egyszerűbb névutóval)!

Helytelen alak | Helyes alak
Jelentést tettünk az osztályfőnök felé. | osztályfőnöknek
Egy szülőn keresztül értesült az eredményről. |
A költő a versen keresztül üzent. |
Az igazgatón keresztül dicséretet kapott. |
A legjobb akarat mellett sem tetszett a vers. |
Nagy siker mellett játsszák a darabot. |
Az óra keretében megbeszéltük a látottakat. |
Az óra folyamán többen elmondták a véleményüket. |
A beszélgetés során sokan megnyilvánultak. |
Néha vitatkoztunk a kérdés fölött. |

„B” szöveg

A névutók gyakran túl hosszú, „terpeszkedő” kifejezéseket hoznak létre, melyeket egyszerű toldalékolással helyettesíthetünk. Javítsd a terpeszkedő kifejezéseket toldalékos alakokkal (vagy egyszerűbb névutóval)!

Helytelen alak | Helyes alak
Sokan tüntettek a tanárok érdekében. | tanárokért
Mi magunk is megteszünk mindent a jó ügy érdekében. |
Mindenki a szerződés értelmében járt el. |
A cél felé közeledve mindenki ujjongott. |
Az új tornaterem átadása igen hasznos iskolánk szempontjából. |
Az osztálypénzt a holnapi nap folyamán tudom befizetni. |
A neves vendég látogatása nagy megtiszteltetés iskolánk számára. |
Az osztályfőnöki óra során értékeltük a félévet. |
Az ünnepelt részére átadták a kitüntetést. |
A szépségverseny végeredményét a televízión keresztül jelentették be.

Megoldások

Hasonló alakú szavak a hétköznapokban - megoldás

A)

Melyik a helyes, mondatba illő szó?

Kedves tanár úr! Nagyon köszönöm az év végi munkáját / munkásságát.

A hátsó mássalhangzó magához hasonlítja / hasonítja az előtte állót.

A történetnek az a tanúsága /tanulsága, hogy érdemes megszívelni / megszívlelni a jó tanácsot.

Tesi után csupa izzadság / izzadtság vagyok.

Az edző mindig arra sarkal /sarkall, hogy dolgozzak többet.

A társammal egyességet / egyezséget kötöttünk, hogy ki csinálja meg a házi feladatot.

Az osztály egyhangúan / egyhangúlag szavazott az osztálykirándulásról.

Mindenki elöl / elől akart állni a sorban a menzán.

Áron mindennap kicsinyelte / kicsinyellte a reggelijét.

Gabi minden dologba beavatkozik / beleavatkozik az osztály életében.

B)

Foglald mondatba a másik szót!

Eltérő megoldások lehetnek.

A szópárok jelentése:

munkáját: 'egy cél érdekében végzett tevékenység'
munkásságát: 'életmű'

hasonlít: ’hasonlóság áll fenn köztük’
hasonít: ’hasonlóvá tesz’ (pl. egy hangot)

tanúság: ’tanúbizonyság, bizonyító erő’
tanulság: ’okulás valamiből’

izzadság: ’veríték’
izzadtság: ’izzadt állapot’

sarkal: pl. cipőt
sarkall: ’ösztönöz’

egyesség: 'egyetértés, összhang'
egyezség: 'megállapodás'

egyhangúan: 'unalmasan'
egyhangúlag: 'ellenvetés nélkül'

elöl: 'az elején'
elől: 'menekülve'

kicsinyel: 'lebecsül'
kicsinyell: 'kicsinek tart'

beavatkozik:’közbelép’ pl. rendőr
beleavatkozik: ’beleártja magát’

Forrás:

- Balázs Géza: Magyar nyelvhelyességi lexikon, Covina Kiadó, Budapest, 2001

- Balázs Géza, Zimányi Árpád: Magyar nyelvhasználati szótár, Pauz-Westermann Kiadó, Celldömölk, 2007

- Horváth Péter Iván: (Ny)elvi kérdések, 100 könnyed ismeretterjesztő cikk, Tinta Kiadó, Budapest, 2015

- Németh Takács Henrietta: Nyelvhelyesség: ne keverjük a szezont a fazonnal! https://www.korkep.sk/cikkek/uncategorized/2015/02/17/nyelvhelyesseg-ne-keverjuk-a-szezont-a-fazonnal/ (megtekintés: 2024. 05.23.)

- https://e-nyelv.hu/2016-05-09/egyesseg-egyezseg/

Hasonló alakú idegen szavak – megoldás

Nyilazd a szópárok darabjait a megfelelő oszlophoz!

1. mondat | szópárok | 2. mondat

Előkerültek az első Egri csillagok-..........-t filmkockái.

←adaptál
adoptál→

Egy szegény árva kislány számára az ............-ás jelenthet megmenekülést.

Édesanyám a kínai vázát ...........-n vette.

akció→
←aukció

A színészek színpadi cselekvése az ............

A csillagjóslás, az ............. fejlődése érdekes tudománytörténeti téma.

asztronómia→
←asztrológia

A csillagok életét is vizsgálja az ............ .

A ............. általában játéktermekben, közösségi termekben van.

←biliárd
billiárd→

A ........... a tíz egyik hatványa.

A nyereséges cégek szívesen ...........- ják az iskolákat.

datál→
←dotál

Minden hivatalos iratot ..........-ni kell.

A .......... gyógyászatra ajánlotta fel a vérét.

←donor
donátor→

A ............ nevét általában megjelenítik az ajándékba adott kép alsó sarkában.

A dolgok lényegét nevezzük ..........-nak.

eszencia→
←esszencia

A Tokaji ...........-ja igen kiváló.

A fürdőszobában a csempék között meglazult a ................ .

←fuga
fúga→

Zeneórán Bach ...........- ját hallgattuk.

Mór vendégségbe ............ minket.

imitál→
←invitál

Mór már megint csak ..........-ja a tanulást.

Hatalmas ......... épült az iskola udvarán.

←komplexum
komplexus→

A sok tanulás miatt lassan iskola-...........-om lesz.

A genetikai ............ miatt is fontos szerep jut a kutatásoknak.

mutálás→
←mutálódás

A kamaszkori ......... miatt a fiúk nem énekelnek szívesen.

Az „................-i lábnyom” fogalma modern kifejezés.

←ökológia
ökonómia→

Gazdasági kérdésekkel az ............ foglalkozik.

Az egész keresztény világot érintő, ................ segélyszervezetet hoztak létre.

ökonomikus→
←ökumenikus

Az ............ életmód csökkentheti a környezetszennyezést is.

adaptál (átdolgoz; alkalmaz például eljárást) ↔ adoptál (örökbe fogad gyereket)

akció (cselekvés, megmozdulás, kedvezmény) ↔ aukció (árverés)

asztronómia (csillagászat)↔ asztrológia (csillagjóslás pl. horoszkóp)

biliárd (dákóval és golyókkal játszott játék) ↔ billiárd (10^15-en; milliószor milliárd; ezerbillió)

datál (dátumoz, keltez) ↔ dotál (anyagilag támogat intézményt)

donor (véradó, szervadományozó) ↔ donátor (alapítványt létrehozó személy)

eszencia (kivonat, ízesítő oldat) ↔ esszencia (lényeg)

fuga (burkolóelemek, csempék közti rés) ↔ fúga (egyfajta zenei műfaj)

imitál (utánoz) ↔ invitál (meghív)

komplexum (épülettömb) ↔ komplexus (az énkép egyfajta csorbulása)

mutálás (hangmagasság megváltozása) ↔ mutálódás vagy mutáció (genetikai változás)

ökológia (környezettan) ↔ ökonómia (közgazdaságtan)

ökonomikus (gazdaságos, takarékos) ↔ ökumenikus (összegyházi)

Forrás:

- Balázs Géza: Magyar nyelvhelyességi lexikon, Covina Kiadó, Budapest, 2001

- Balázs Géza, Zimányi Árpád: Magyar nyelvhasználati szótár, Pauz-Westermann Kiadó, Celldömölk, 2007

- Horváth Péter Iván: (Ny)elvi kérdések, 100 könnyed ismeretterjesztő cikk, Tinta Kiadó, Budapest, 2015

- Németh Takács Henrietta: Nyelvhelyesség: ne keverjük a szezont a fazonnal! https://www.korkep.sk/cikkek/uncategorized/2015/02/17/nyelvhelyesseg-ne-keverjuk-a-szezont-a-fazonnal/ (Megtekintés: 2024.08.22.)

Igekötős szólások, közmondások - megoldás

A két szöveg a nyelvhasználatot frissíti. Ellenőrzésnél érdemes akár szúrópróbaszerűen rákérdezni a jelentésre vagy a lehetséges kontextusra.

„A” szöveg

Pótold az igekötőket!

Nem esik le az aranygyűrű az ujjáról. (= nem esik nehezére)

Az aranyból is cseppen el. (= a megmunkálás során mindenből kárba vész valamennyi)

Az arany a tűzben tisztul, a polyva megég. (=A bajban az erős ember megerősödik, a gyenge elbukik.)

Mindenkinek megvan a maga baja.

Nem lehet oly bánat, mit a szép szó meg ne lágyítana.

Eltörött a mécses. (= sír)

Beteg se volt, mégis megholt. (= kivégezték, felakasztották)

Másutt is le szokták a csontról enni a húst. (= mindenütt megbecsülik az értékeset)

Elhegedülték rajta Szent Dávid nótáját. (= alaposan elverték)

Úgy jár, majdnem a dereka törik ki. (= gőgösen jár)

Üres dió, üres pohár, ha eltörik, sem nagy kár. (= mondták vigasztalásul, ha eltört egy pohár)

Átesik rajta, mint dorozsmai ember a talicskán. (= Úgy jut túl valamin, hogy nincs köszönet benne.)

„B” szöveg

Pótold az igekötőket!

Nincs olyan vad gyümölcs, ami meg nem érik. (= Sokára az éretlen is megérik.)

Eljön a hajnal, ha a kakas nem kukorékol is. (= A dolog mindenképpen megtörténik.)

Addig jár a korsó a kútra, míg el nem törik. (=Ha sokáig helytelen dolgot csinálsz, egyszer megbűnhődsz érte. Nem érdemes kísérteni a sorsot.)

A gond idő előtt megvéníti az embert. (= a gonddal teli élet nehéz)

A halál mindent lekaszál. (=senki nem menekülhet a haláltól)

A hólyagot sem fújják fel egyetlen lélegzettel. (= Jó munkához idő kell.)

A jég hátán is megél. (= Ügyes, életre való ember)

Bajban ismered meg a barátot.

Drágán fizette meg az árát. (= túl nagy árat fizetett valamiért)

Egy rókáról nem lehet két bőrt lehúzni. (= egy dologból nem lehet kétszer hasznot húzni)

Ha leszedted a fölét, edd meg az alját is! (= ha élvezted a dolog kellemes részét, vállalnod kell azt is, ami kellemetlen benne)

Hallgatás beleegyezés.

Forrás:

- Pénzes István: Anyanyelvi kavalkád (http://mek.niif.hu/02700/02720/02720.pdf), (Letöltés: 2021.12.21.)

- Dr. H. Tóth István Az igekötők alakja, jelentése és szerepe a szókincsben (https://m.mozaik.info.hu/Homepage/pdf/folyoirat/Csengoszo_2014-1.pdf) (Letöltés: 2021.12.21.)

Ha lehet, inkább magyarul! - megoldás

– A leggyakoribb nyelvhasználati esetek szerepelnek a táblázatban. Érdemes a feladat ellenőrzése után megbeszélni a gyerekekkel, hogy célszerű a magyar megfelelőt használni az idegen szavak helyett.

– A nyelv azonban változik, az informatika nyelve már szakszóként alkalmazza a „kiexportál” szóalakot.

Töltsd ki a táblázatot!

gyakori szóalak | helyes alak | magyar megfelelő
áttranszformál | transzformál | átalakít
beimportál | importál | behoz
beintegrál(ódik) | integrál(ódik) | betagozódik
beinvesztál | invesztál | befektet, valamibe beruház
eldeformál | deformál | alaktalanná tesz
elszeparál | szeparál | elkülönít, elválaszt
hozzáapplikál | applikál | hozzáilleszt
kidisszidál | disszidál | kivándorol
kiexportál | exportál | kivisz, kiszállít
ledegradál | degradál | lefokoz
ledesztillál | desztillál | lepárol
leredukál | redukál | (le)csökken
összekombinál | kombinál | összekever

Forrás:

- Balázs Géza: Magyar nyelvhelyességi lexikon Corvina Kiadó, Budapest 2001

- Balázs Géza, Zimányi Árpád: Magyar nyelvhasználati szótár Pauz-Westermann Könyvkiadó, Budapest, 2007

- Dr. H. Tóth István–Radek Patloka: A sokoldalú igekötő. Tudnivalók, gyakorlatok a magyar igekötős igék megismeréséhez

- https://www.madarskeprodukty.cz/Ke-studiu-madarstiny-a6_23.htm (Letöltés: 2022. 02.04.)

Amikor szükséges - megoldás

A két szöveg feladatai nehezebbek, érdemes a „B” szövegrésznél felhívni a gyerekek figyelmét, hogy ezek olyan igék, melyeknél nem válik el az igekötő (vagy annak vélt szó pl. fellebbez).

„A” szöveg

Igekötő használatával javítsd a dőlten szedett szavakat!

1. Az ügyet Kovácsné bonyolítja.

Az ügyet Kovácsné bonyolítja le.

2. Útiköltséget térítünk.

Az útiköltséget/Útiköltségét megtérítjük

3. Özvegy Karnyóné mást nevezhet örökössé.

Özvegy Karnyóné mást nevezhet meg örökössé.

4. Kiss Ede ügyében marasztaló ítélet született.

Kiss Ede ügyében elmarasztaló ítélet született.

5. Iratkozni is lehet az iskolai könyvtárban.

Beiratkozni is lehet az iskolai könyvtárban.

6. Most van az iratkozási időszak.

Most van a beiratkozási időszak.

7. Megkötötték a tartási szerződést.

Megkötötték az eltartási szerződést.

8. Vesztegetés miatt börtönre ítélték.

Megvesztegetés miatt börtönre ítélték.

9. A tanút délután két órára idézték.

A tanút délután két órára idézték be.

10. A tanár úr marasztalja Edét a verekedés miatt.

A tanár úr elmarasztalja Edét a verekedés miatt.

„B” szöveg

Igekötő használatával javítsd a dőlten szedett szavakat!

Tegnap nem vételeztünk fel árut.
Tegnap nem felvételeztünk árut.

A múlt évben sok faanyagot vételeztek be.
A múlt évben sok faanyagot bevételeztek.

Nem tételeztem fel róla, hogy ilyet tesz.
Nem feltételeztem róla, hogy ilyet tesz.

A számlamásolatokat a műszaki ellenőrnek ellen kell jegyeznie.
A számlamásolatokat a műszaki ellenőrnek ellenjegyeznie kell.

Hogyan vitelezzük ezt ki?
Hogyan kivitelezzük ezt?

Fontos, hogy ne folyásoljon be senki.
Fontos, hogy ne befolyásoljon senki.

Ki kell vonatolnom ezt a cikket.
Kivonatolnom kell ezt a cikket.

Mióta nincs igazgatónk, senki se őriz ellen.
Mióta nincs igazgatónk, senki se ellenőriz.

A hátrányt semmi sem súlyozza ellen.
A hátrányt semmi sem ellensúlyozza.

Senki se fogásolta ki a döntést.
Senki se kifogásolta a döntést.

Azt mondták, fel fognak lebbezni.
Azt mondták, fellebbezni fognak.

Forrás:

- e-nyelv.hu

- Balázs Géza: Magyar nyelvhelyességi lexikon, Bp. Corvina Kiadó, 2001

- Balázs Géza, Zimányi Árpád: Magyar nyelvhasználati szótár

- Pauz-Westermann Könyvkiadó, 2007

- Zimányi Árpád: Nyelvhelyességi gyakorlatok

Melyik a sok közül? - megoldás

Igekötők használata

A feladat gyors ellenőrzésre szolgál, fejleszti a nyelvérzéket, nyelvi gondolkodást, kreativitásra serkenti az ifjúságot.

Ügyesebb csoportokban hallás utáni feldolgozás is megfelelő, akkor a koncentráció is szerepet kap.

„A” szöveg

Egészítsd ki a mondatokat a tér ige megfelelő, ahol kell, igekötős alakjával!

A diák kitér a válaszadás elől.

Apa naponta betér a kávézóba.

Sok esetben eltér a véleményünk.

Vacsora után visszatér a jókedv.

Késő este a család minden tagja hazatér.

Hinduizmusból áttér a mohamedán hitre.

Végre rátért a helyes útra.

A kormányt elrántva letér az útról.

A hitetlenek végül megtérnek.

Rögtön a lényegre tér.

„B” szöveg

Egészítsd ki a mondatokat a beszél ige megfelelő, ahol kell, igekötős alakjával!

A nagymamám bebeszéli magának, hogy beteg.

Anya rábeszélt, hogy legyek énekkaros, mert szépen tudok énekelni.

A barátnőimmel délután átbeszéltük/kibeszéltük a magyarórát.

Az osztályfőnökkel megbeszéltük a sportnapot.

A kishúgom nagyon cserfes, folyton beszél.

Feriék összebeszéltek a barátokkal Zoli ellen.

Ádám osztályfőnöki órán visszabeszélt a tanár úrnak.

Brúnó belebeszélt a beszélgetésbe.

Hédi lebeszélte Pétert a túrázásról, hiszen a fiúnak fáj a lába.

Péter és Gábor nem értettek egyet, elbeszéltek egymás mellett.

Forrás:

- Kázmér Anikó: Véleményes igekötők, https://forumszemle.eu/2017/09/12/velemenyes-igekotok/ (Letöltés: 2021. 09.09.)

- Dr. H. Tóth István–Radek Patloka: A sokoldalú igekötő. Tudnivalók, gyakorlatok a magyar igekötős igék megismeréséhez, https://www.madarskeprodukty.cz/Ke-studiu-madarstiny-a6_23.htm (Letöltés: 2022. 02.04.)

- Molnár Mária: Az előíró szemlélet hatásai 21. századi iskolai anyanyelvi nevelésünkben, https://mek.oszk.hu/21400/21475/21475.pdf (Letöltés: 2021. 09.12)

- https://nyelvmuveles.hu/nyelvhelyesseg/az-igekotok-hasznalata (Letöltés: 2021.11.23.)

Ne cseréld fel! – névutók - megoldás

- A két szöveg az idő és a tanulók érdeklődése szerint egyben vagy külön-külön is feldolgozható.

- Lévén vagy létére - a lévén okot, a létére bizonyos szembeállítást, ellentmondást fejez ki.

- Révén – egy személy segítségével, útján – bonyolultabb viszony segítségével.

- Miatt – csak ok esetén, végett – cél megfogalmazása esetén.

„A” Szöveg

Húzd alá, melyik a helyes névutó az adott mondatban!

Szakember lévén/létére nem ismerte föl azonnal a hibát.

Ügyes lévén / létére gyorsan megoldotta a nehéz feladatot.

Fiatal lévén / létére még nem lehet sok tapasztalata.

Fiatal lévén / létére már sokat tud.

Lány lévén / létére szeret autóval játszani.

Az erdőtűz miatt / végett a lakosoknak menekülniük kellett.

A védelem miatt / végett tornatermekben szállásolták el őket.

Új zár vásárlása miatt / végett mentem el az üzletbe.

Fejfájás miatt / végett kerestem fel az orvosomat.

Az edzőm révén / útján jutottam el a nyári táborba.

Egy internetes hirdetés révén / útján mehettem el a nyári táborba.

„B” Szöveg

Húzd alá, melyik a helyes névutó az adott mondatban!

Lány lévén / létére nagyon szereti, ha kedveskednek neki.

Jogász lévén / létére csak nehezen tudta kibogozni a szövevényes ügyet.

Énekkaros lévén / létére kiváló hangja van.

A barátom szülei révén / létére jutottam el a koncertre.

Sorsolás révén / útján mehettem el a koncertre.

Idős lévén / létére sokat kell pihennie.

Idős lévén / létére sok hegyet megmászott.

A nyelvvizsgája miatt / végett sokat tanult.

A nyelvvizsgája miatt / végett gyorsan kapott állást.

Az ügyintézés miatt / végett minden szerdán nyitva lesz az iskola.

A nyári szünet miatt / végett csak szerdán délelőttönként van nyitva az iskola.

Forrás:

- e-nyelv.hu

- https://e-nyelv.hu/ (Megtekintés: 2024.06.12.)

- Balázs Géza: Magyar nyelvhelyességi lexikon Corvina Kiadó, Budapest 2001

- Balázs Géza, Zimányi Árpád: Magyar nyelvhasználati szótár Pauz-Westermann Könyvkiadó, Budapest 2007

Igekötők és toldalékok - megoldás

„A” szöveg

Kapcsoljatok megfelelő igekötőt az igéhez, és helyes ragot a névszóhoz!

Mindent be/megvallott a szerelmének.

Az osztálytársai befutottak a tornaterembe.

Pénteken együtt szálltunk fel/le a vonatra/ról.

Anya sietve ült be a kocsijába .

Gábor felvitte a pizzát a második emeletre .

A nézők az alagsori büféből felsiettek a színházterembe .

Melyik busz megy el/- a reptérig/re?

Gábor helyesen írta fel/- a megoldást a táblára .

Egy tanácstalan sétáló odament egy rendőrhöz segítséget kérni.

Szívesen nézünk szét a toronyból, ahonnan kellemes a kilátás.

„B” szöveg

Kapcsoljatok megfelelő igekötőt az igéhez, és helyes ragot a névszóhoz!

Csak a zöld jelzésnél, szabad átmenni az úton.

Holnap átmegyünk a szomszédba, a barátainkhoz egy születésnapi ünnepségre .

Lassan jöttetek le/fel a hegytetőről/re .

Könnyű elbánni a gyengébbekkel .

Ági egy csokit vett ki/elő a dobozból.

A kilátóból nagyszerű látvány nyílt a tájra .

A gyerekek szívesen megtréfálják társaikat .

Anna leadta a drótot barátnőjének, milyen volt a dolgozat.

Visszavittem a könyvtárba a könyvet, a pultnál .oda/átadtam a könyvtárosnak.

Rábeszéltük barátainkat egy mecseki kirándulásra.

Forrás:

- Kázmér Anikó: Véleményes igekötők, https://forumszemle.eu/2017/09/12/velemenyes-igekotok/ (Letöltés: 2021. 09.09.)

- Dr. H. Tóth István–Radek Patloka: A sokoldalú igekötő http://www.robertpejsa.cz/data/image/istvan/igekoto_mfuzet_praga.pdf (Letöltés: 2021. 09.09.)

- Molnár Mária Az előíró szemlélet hatásai 21. századi iskolai anyanyelvi nevelésünkben, https://mek.oszk.hu/21400/21475/21475.pdf (Letöltés: 2021. 09.12)

- https://nyelvmuveles.hu/nyelvhelyesseg/az-igekotok-hasznalata (Letöltés: 2021.11.23.)

Kavalkád – összekeveredett szólások, közmondások - megoldás

Melyik két közmondás keveredéséből születtek az alábbi „öszvér” mondatok?

1. Mindent lehet, csak nyögés a vége.

– Mindent lehet, csak akarni kell

– Nem akarásnak nyögés a vége.

2. Aki keres, az nyer.

– Aki keres, az talál.

– Aki mer, az nyer.

3. Hamar munka dicséri mesterét.

– Hamar munka ritkán jó.

– A jó munka dicséri mesterét.

4. Ki korán kel, életet nyer.

– Ki korán kel, aranyat lel.

– Aki időt nyer, életet nyer.

5. Amilyen a mosdó, olyan a fogadjisten.

– Amilyen a mosdó, olyan a törölköző. – Amilyen az adjonisten, olyan a fogadjisten.

6. Aki korpa közé keveredik, makkal álmodik.

– Aki korpa közé keveredik, megeszik a disznók.

– Éhes disznó makkal álmodik.

7. Sok bába közt oda a komaság.

– Sok bába közt elvész a gyerek.

– Meghalt a gyerek, oda a komaság.

8. Két dudás hamar kész.

– Két dudás nem fér meg egy csárdában.

– Sok kéz hamar kész.

9. Ki mint veti ágyát, úgy arat.

– Ki mint veti ágyát, úgy alussza álmát.

– Ki mint vet, úgy arat.

10. Kinek a pap, kinek a pénz beszél.

– Kinek a pap, kinek a papné.

– Pénz beszél, kutya ugat.

Forrás:

- Vargha Katalin – T. Litovkina Anna:„Hallgatni Arany, beszélni Petőfi” A magyar antiproverbiumok ferdítési módjai – formai változatok és nyelvi humor (http://real.mtak.hu/88892/1/va-li.pdf) (Megtekintés: 2021.02.04.)

Átváltozások - megoldás

(átalakított állandósult szókapcsolatok)

Talán nem meglepő, hogy a változó világban az állandósult szókapcsolatok is változnak. Három csoportban találtok „kicsavart” szólást, közmondást. Mi az eredeti mondat?

„A” csoport – egy állandósult szókapcsolat mai átirata

„Éhes diák pakkal álmodik”

– Éhes disznó makkal álmodik.

Addig jár a korsó a kútra, amíg be nem vezetik a vizet;

– Addig jár a korsó a kútra, amíg el nem törik.

Aki másnak vermet ás, abba esik bele más.

– Aki másnak vermet ás, maga esik bele

Amilyen a login, olyan a bejelentkező képernyő.

– Amilyen a mosdó, olyan a törölköző.

Jobb ma egy véreb, mint holnap a túszok.

– Jobb ma egy veréb, mint holnap egy túzok.

A hazug embert hamarabb utolérik, ha sánta!

– A hazug embert hamarabb utolérik, mint a sánta kutyát.

Többet ésszel, mint ész nélkül.

– Többet ésszel, mint erővel.

„B” csoport – bátrabbaknak, két állandósult szókapcsolat mókás keveredése

- Öntsünk tiszta vizet a nyílt kártyába

- Öntsünk tiszta vizet a pohárba.

- Nyílt kártyákkal játszik.

- Egy cipőben evezünk.

- Egy cipőben járunk.

- Egy csónakban evezünk.

- Néma gyereknek híg a leve.

- Néma gyereknek anyja sem érti a szavát.

- Olcsó húsnak híg a leve.

- Lassú víz nagyot ugrik.

- Lassú víz partot mos.

- Alamuszi macska nagyot ugrik.

- Ajándék lónak híg a leve.

- Ajándék lónak ne nézd a fogát.

- Olcsó húsnak híg a leve.

- Meghalt Mátyás király, kis helyen is elfér.

- Meghalt Mátyás király, oda az igazság.

- Sok jó ember kis helyen is elfér.

„C” csoport – haladóknak, három állandósult szókapcsolat

- Nézd meg az anyját, ha Isten is úgy akarja, ebül vész el.

- Nézd meg az anyját, vedd el a lányát.

- Ha Isten is úgy akarja, ....

- Ebül szerzett jószág ebül vész el.

- Közös lónak két oldala van, mégis botlik.

- Közös lónak túros a háta.

- Mindennek két oldala van.

- A lónak négy lába van, mégis megbotlik.

- Aki kíváncsi, az átesik a ló túloldalára, és aranyat lel.

- Aki kíváncsi, hamar egöregszik.

- Átesik a ló túloldalára.

- Ki korán kel, aranyat lel.

- Közös lónak ne nézd a fogát, mert megbotlik!

- Közös lónak túros a háta.

- Ajándék lónak ne nézd a fogát.

- A lónak négy lába van, mégis megbotlik.

Forrás:

- Vargha Katalin – T. Litovkina Anna:„Hallgatni Arany, beszélni Petőfi” A magyar antiproverbiumok ferdítési módjai – formai változatok és nyelvi humor (http://real.mtak.hu/88892/1/va-li.pdf) (letöltés: 2021.08.20.)

Feldolgozás lehet még:

- Gyűjtsetek hasonló átiratokat!

- Készítsetek magatok is hasonló „ferdítéseket”!

Az alany és az állítmány egyeztetése - megoldás

Húzd alá a megfelelő alakot!

1. Az Agymanók már most a legsikeresebb/legsikeresebbek.
(A többes számú alany egy dolgot jelöl.)

2. A ceruzák és a mobil az asztalon maradt/maradtak.
(Egyes szám, ha az állítmányhoz közelebbi alannyal egyeztetek, többes szám, ha értelmi egyeztetés történik.)

3. Te és a barátaid megérkezett/megérkeztetek.
(Különböző személyű alanyok. Az állítmány többes számú, és a „kisebb számmal” egyezik meg.)

4. A Stadionok állomás következik/következnek.
(A többes számú alany egy dolgot jelöl.)

5. Két tanár kíséri/kísérik a gyerekeket a kiránduláson.

6. Ti aztán igazán jó csapat vagy/vagytok!
(Az állítmány része gyűjtőnév, az alany többes számú.)

7. A piros és a narancssárga nem illik/nem illenek egymáshoz.
(A kölcsönösség kifejezése miatt mindenképpen többe számú az állítmány.)

8. A könyvek mellett Marci cica is az asztalon fekszik/fekszenek.

9. A labdák és az ugrókötél a szertárban maradt/maradtak.
(l. 2. mondat)

10. A tanárok és a két portás is segített/segítettek a mentésben.

11. A Magyar Államvasutak elismerte/elismerték a gyakori késéseket.
(l. 1. mondat)

12. Ti és ők tisztelik/tisztelitek egymást.
(l. 3. mondat)

13. A Kárpátok megakadályozta/megakadályozták, hogy a hideg levegő beáramolhasson.
(l. 1. mondat)

14. Az esőben ti csurom vizek lettetek/víz lettetek.
(Az állítmány minősítő anyagnevet tartalmaz.)

15. Mi leszek/leszünk az ország boldog népe.
(l. 6. mondat)

16. A nézők és a játékosok összebarátkozik/összebarátkoztak.

17. Az osztály megszavazta/megszavazták az osztálykirándulást.
(Az alany gyűjtőnév.)

18. A fiúk elfáradt/elfáradtak az órán.

19. A Rákóczi út és a Nagykőrösi utca párhuzamos / párhuzamosak egymással.
(l. 7. mondat)

20. A Fülöp-szigetek vállalja/vállalják a politikai következményeket.

Forrás:

- Lengyel Klára: Az állítmány (Próbafejezet a Magyar grammatikából)

Ami, amely – nem mindegy - megoldás

Írd az üres oszlopba annak a mondatnak a betűjelét, amelyiknek a tartalmára utal a dőlt betűvel szedett mondat!

A | Megütötted a tesódat, ami miatt sokszor sírtam. | I | A gyerekek másnak segítettek a kertben.
B | Rendszeresen eszik a csokiból, amit nem szeret. | G | A gyerekek elfáradtak a kerti munkában.
C | Elolvasta a levelet, ami felháborított. | J | Nem örülök a levélnek.
D | Megütötted a tesódat, aki miatt sokszor sírtam. | A | Nem örülök annak, hogy verekedtél.
E | A szomszédom egész nap gitáron gyakorol, amely nekem nagyon tetszett. | C | Nem tetszett az udvariatlansága, hogy elolvasta a levelet.
F | A gyerekek egész nap a kertben dolgoztak, ami után már nem volt idejük játszani. | F | A gyerekek sokáig dolgoztak.
G | A gyerekek egész nap a kertben dolgoztak, ami nagyon fárasztó volt. | B | Nem minden csokit szeret, de azért megeszi.
H | A szomszédom egész nap gitáron gyakorol, ami számomra elviselhetetlen. | D | A testvéred sokszor bántott engem.
I | A gyerekek egész nap a kertben dolgoztak, amely nem volt a tulajdonuk. | H | Nem szeretem a hosszú gitárzenét.
J | Elolvasta a levelet, amely felháborított. | B | Nem szeret nassolni.
K | Rendszeresen eszik a csokiból, amelyet nem szeret. | E | Tetszik nekem a szomszéd gitárja.

Forrás:

- Nádasdy Ádám: A burjánzó vonatkozó, http://seas.elte.hu/w/!moderntalking/a_burjanzo_vonatkozo (Megtekintés: 2023.09.04.)

- Sinkovics Balázs: A vonatkozó névmások (aki, ami, amely) használatáról – régi és mai nyelvtanaink és a nyelvművelő munkák tükrében, https://acta.bibl.u-szeged.hu/54317/1/mai_magyar_nyelv_006_123-133.pdf (Megtekintés: 2023.10.14.)

- https://e-nyelv.hu/2019-11-08/a-rosszat-amelyet-amit/ (Megtekintés: 2023.09.04.)

Aki/ami/amely névmások használata – megoldás

Emlékeztető:

I. Az aki névmást csak akkor használjuk, ha élőlényre (személyre) vonatkozik (megjött a fiú, akit vártam).

II. Nem használható vonatkozó névmásként az "aki" több emberből álló csoportot jelentő főnevek után, mint például család, csapa, osztály, vállalat, vállalkozás, cég, iroda, részleg, egyetem, tanszék, csapat, minisztérium, bizottság, egyesület, társasház, képviselet stb. Ilyen csoportfőnevek után használjuk inkább az "amely(ek)" vagy a "mely(ek)" megfelelő alakját. (A színházi társulat, melyet te is ismersz, megérkezett.)

III. Az amely névmást akkor használjuk, amikor konkrét, főnévvel megnevezett dologra utal, a hozzá legközelebb álló főnévvel megnevezett tárgyra vagy gyűjtőnévre utal (megvettem a könyvet, amelyet kinéztem magamnak). Az amelyik névmást kijelölő szerepben alkalmazzuk, ha csak egyetlen dologra vonatkoztatunk. (Meghallgattam (azt) az előadást, amelyik rólad szólt.) IV. Ami névmást használok akkor, ha nincs pontosan megnevezve főnévvel, amire (azt kértem, amit te), V. vagy hosszabb szövegrészre utal (gyönyörűen süt a nap, amitől jó kedvem lesz – nem konkrétan a Napra utal, hanem arra az egészre, hogy a Nap süt).

Érdemes az ellenőrzésnél felhívni a gyerekek figyelmét arra, hogy a beszélt nyelvben gyakran használjuk az „amely” helyett az „ami” névmást, ami „pongyola” beszéd, fordítva azonban hiba!

pl.

Megadtad a pénzt, amit tavaly adtam neked? helyesen: Megadtad a pénzt, amelyet tavaly adtam neked?

Megadtad azt, amelyről beszéltél. helyesen: Megadtad azt, amiről beszéltél.

Egészítsd ki a mondatokat a megfelelő névmással!

1. Nem tanultál, aminek nem örülök. (V.)

2. Megírtad azt a feladatot, amelyet/amelyiket tegnap adott a tanárnő? (III.)

3. Tudod azt, amit kérdeznek tőled? (IV.)

4. Figyeltem azt, aki belépett az ajtón. (I.)

5. Senki ne beszéljen olyasmiről, amit nem tud. (IV.)

6. Az idegenvezető arról az épületről beszél, mely/amely/amelyik előtt megállt a busz. (III.) 7. Az idegenvezető, aki. velünk utazott, nagyon kedves volt. (I)

8. A szomszédom egész nap éneklést gyakorol, ami számomra elviselhetetlen. (V.)

9. A nyomozó felmutatta a bűnjelet, melyet/amelyet élete most szerzett meg. (III.)

10. Maradjon köztünk, amit mondani fogok! (IV.)

11. Az a tény, melyet/amelyet el fogok mondani, maradjon köztünk! (III.)

12. Tetszett az ajándék, melyet/amelyet tőled kaptam. (III.)

13. A társulat, melynek/amelynek tagja vagyok. (II.)

14. Már mindent tudok, amit tudnom kell. (IV.)

15. Mindaz, amit mondtak, hazugság. (IV.)

16. Azokról beszéltem, akikkel együtt nyaraltam tavaly. (I.)

17. A történet, amelyet/melyet mondtak, hazugság. (III.)

18. Az a diák mondta a történetet, akivel együtt utaztam tegnap. (I.)

19. Mindig későn jön haza, aminek nem örül a család. (V.)

20. Hónap végére elfogyott a pénzük, ami gondot okozott a családnak. (V.)

21. Megnéztem a filmet, melyet/amelyet ajánlottál. (III.)

22. Láttam azt a színészt, akiről beszéltél nekem. (I.)

23. Győzött a csapatom, aminek nagyon örülök. (V.)

24. Megérkezett a csapat kapitánya, akit én is ismerek. (I.)

25. A csapat, amelyről/melyről beszéltem, győzött. (II.)

Források:

- Nádasdy Ádám: A burjánzó vonatkozó, http://seas.elte.hu/w/!moderntalking/a_burjanzo_vonatkozo (Megtekintés: 2023.09.04.)

- Sinkovics Balázs: A vonatkozó névmások (aki, ami, amely) használatáról – régi és mai nyelvtanaink és a nyelvművelő munkák tükrében https://acta.bibl.u-szeged.hu/54317/1/mai_magyar_nyelv_006_123-133.pdf (Megtekintés: 2023.10.14.)

- https://e-nyelv.hu/2019-11-08/a-rosszat-amelyet-amit/(Megtekintés: 2023.09.04.)

Vesszőparipa I. – megoldás

A tanulók a tanulók az egyszerű és az összetett mondatok ismeretével már megtanulták a vessző használatát. (A magyar helyesírás szabályai)

Pótold a hiányzó vesszőket!

1. Nagy igazság, hogy anyanyelvét is jobban tudja az, aki még egy nyelvet tud.

2. Tegnap beszaladtam a boltba, és megvettem a ruhát. (és, s, meg, vagy – tagmondat esetén)

3. Ez sokkal több, mint a tavalyi. (hasonlító több, mint szerkezet)

4. Ez több mint szemtelenség! (mondat tartalmának erősítésére szolgál a több mint)

5. A barátom mint pincér vett részt az eseményen. (a mint -ként határozórag helyett 'pincérként')

6. Gyerekek, gyertek csak ide! (megszólítás)

7. Hol az egyikre, hol a másikra tekintett. (páros kötőszó)

8. Jaj, ez nagyon fájt! (indulatszó esetén)

9. Több mint öt éve tanul angolul. (l. 4. mondat)

10. Tejet, kenyeret, vajat tett a kosarába. (felsorolás kötőszavak nélkül)

11. Jó, hogy jössz, Gézukám! (tagmondat; megszólítás)

12. Kétségbeesett, de elkerülhetetlen lépésre szánta el magát. (azonos mondatrészek közötti 'de')

13. A tésztára sok mákot és cukrot szórt. (és, s, meg, vagy – felsorolás esetén)

14. Gyakorító igék például ezek: járkál, kapdos, álldogál, beszélget stb. (felsorolás végén stb.)

15. Vagy ezt, vagy azt választhatod. (l. 6. mondat)

16. És arra emlékszel-e, Géza, amikor együtt indultunk a mátrai kirándulásra? (l. 11.)

17. Ez a könyv pont annyira izgalmas volt, mint vártam, gyorsan el is olvastam.

18. Ha még egyszer hallhatnám, hej, de boldog is lennék! (tagmondat; indulatszó)

19. Éva részt vett a bemutatón, könyvet dedikált, beszélgetett az olvasókkal, stb. (stb. tagmondatnál)

Forrás:

- Szendi Ágnes: A vesszők helyes használata, https://www.m-prospect.hu/helyesiras-2-vesszohasznalat/ (megtekintés: 2024. 07.30.)

- Schmidt Czetli Ágnes: A vesszők fontossága, https://szovegmagia.hu/a-vesszok-fontossaga/ (megtekintés: 2024.07.30.)

Vesszőparipa II. – megoldás

Ismereteid alapján válaszolj igennel (I) vagy nemmel (N)!

Szükséges-e a vessző? Igen (I) / Nem (N)

1. Az és kötőszó előtt tagmondathatáron. Igen

2. A vagy kötőszó előtt, ha az két szót kapcsol össze. Nem

3. A de kötőszó előtt, ha az szavakat kapcsol össze. Igen

4. A mint kötőszó előtt, ha hasonlítást fejez ki. Igen

5. Az illetve kötőszó előtt. Igen

6. A valamint kötőszó előtt. Igen

7. A mint szó előtt, ha állapothatározót fejez ki (-ként). Nem

8. Az amely kötőszó előtt. Igen

9. Az avagy kötőszó előtt, ha két mondatrészt kapcsol össze. Nem

10. Az állítmányok között, ha csak közös bővítményük van. Nem

11. Páros kötőszavak használatakor. Igen

12. Ha a mondatban megszólítás van. Igen

13. Tagmondatok határán, ha nincs kötőszó. Igen

14. A stb. rövidítés előtt, ha mondatrészek felsorolása végén áll. Nem

15. A hogy kötőszó előtt minden esetben. Nem

Forrás:

- Raátz Judit: Anyanyelvi felmérők a 11-12. évfolyam számára, Tinta Könyvkiadó, Bp., 2020. p. 10., 14.

- Vesszőhasználat és részletes szabályai, https://e-nyelv.hu/2012-04-26/vesszohasznalat-es-reszletes-szabalyai/ (megtekintés: 2022.09.12.)

Nyelvhelyesség gyakorlás - megoldás

Húzd alá a hibás szóalakot, írd mellé az általad helyesnek ítélt szót!

„A” mondatcsoport

1. Az esőzések miatt egyenlőre nem tudják elkezdeni az aratást. - egyelőre

2. A sok bonyodalom után nagy nehezen zöld ágra jutottunk. - vergődtünk

3. Kérdezd meg Petitől, el-e tudna jönni jövő héten a koncertre! - el tudna-e jönni

4. Az a baj, hogy félkézről vetted, amit kértem tőled. - félvállról

5. Az edző nagy baklövést vétett, hogy nem cserélte le időben a kapust. - követett el

6. A földszinti raktárhelyiségbe felújítási munkák zajlanak. - raktárhelyiségben

7. Az emberek azt is megosszák egymással a világhálón, amit nem kellene. - megosztják

8. Számított azzal, hogy becsapják, ezért utánanézett a dolognak. - arra

9. A sok eső végett elmaradt az iskolai sportnap. - miatt

10. Kati néniék nincsenek itthon, el vannak utazva. - elutaztak

„B” mondatcsoport

1. Csak be ne folyásolja a gyerekeket az időjárás! - ne befolyásolja

2. 2) Apa hazaérkezéskor kicsukta az ajtót. - kinyitotta

3. 3) Nagyon szeretem, ha az iskolai program többszínűbb. - sokszínű

4. 4) A nyolc kerületbe gyere, a Nagy Ervin tér 9.-be! - nyolcadik

5. 5) Kati mindig itassa az egereket. - itatja

6. 6) Az anyukán mint tanárként dolgozott egész életében. - mint tanár / tanárként

7. 7) Úgy dolgozz, hogy nehogy egyest kapj! - nehogy egyest kapj / hogy ne kapj egyest

8. 8) Egész nyáron a családi teleken dolgoztam. - telken

9. 9) Ez az, amely nem érdekel. - ami

10. 10) Az az osztály nyer, akinek a legjobb lesz a tanulmányi eredménye. - amelyiknek

Forrás:

- Balázs Géza.Magyar nyelvhelyességi lexikon Corvina Kiadó, Budapest, 2001 https://www.bolyaiverseny.hu/magyar/index.htm 2019. megyei döntő (Megtekintés: 2021.02.23.)

Csak röviden! - megoldás

Terpeszkedő kifejezések

„A” szöveg

A névutók gyakran túl hosszú, „terpeszkedő” kifejezéseket hoznak létre, melyeket egyszerű toldalékolással helyettesíthetünk. Javítsd a terpeszkedő kifejezéseket toldalékos alakokkal (vagy egyszerűbb névutóval)!

Helytelen alak | Helyes alak
Jelentést tettünk az osztályfőnök felé. | osztályfőnöknek
Egy szülőn keresztül értesült az eredményről. | szülőtől
A költő a versen keresztül üzent. | a versben
Az igazgatón keresztül dicséretet kapott. | az igazgatótól
A legjobb akarat mellett sem tetszett a vers. | a legjobb akarattal
Nagy siker mellett játsszák a darabot. | nagy sikerrel
Az óra keretében megbeszéltük a látottakat. | az órán
Az óra folyamán többen elmondták a véleményüket. | az órán
A beszélgetés során sokan megnyilvánultak. | közben
Néha vitatkoztunk a kérdés fölött. | kérdésről/kérdésen

„B” szöveg

A névutók gyakran túl hosszú, „terpeszkedő” kifejezéseket hoznak létre, melyeket egyszerű toldalékolással helyettesíthetünk. Javítsd a terpeszkedő kifejezéseket toldalékos alakokkal (vagy egyszerűbb névutóval)!

Helytelen alak | Helyes alak
Sokan tüntettek a tanárok érdekében. | tanárokért
Mi magunk is megteszünk mindent a jó ügy érdekében. | jó ügyért
Mindenki a szerződés értelmében járt el. | szerződés szerint
A cél felé közeledve mindenki ujjongott. | célhoz
Az új tornaterem átadása igen hasznos iskolánk szempontjából. | iskolánknak
Az osztálypénzt a holnapi nap folyamán tudom befizetni. | holnap
A neves vendég látogatása nagy megtiszteltetés iskolánk számára. | iskolánknak
Az osztályfőnöki óra során értékeltük a félévet. | órán
Az ünnepelt részére átadták a kitüntetést. | ünnepeltnek
A szépségverseny végeredményét a televízión keresztül jelentették be. | televízióban

tartalomjegyzék

- Nyelvhelyességi feladatok

- Hasonló alakú szavak a hétköznapokban
- Hasonló alakú idegen szavak
- Igekötős szólások, közmondások
- Ha lehet, inkább magyarul!
- Amikor szükséges
- Melyik a sok közül?
- Ne cseréld fel!
- Igekötők és toldalékok

- Kavalkád – összekeveredett szólások, közmondások

- Átváltozások
- Az alany és az állítmány egyeztetése
- Ami, amely – nem mindegy
- Aki/ami/amely névmások használata
- Vesszőparipa I.
- Vesszőparipa II.
- Nyelvhelyesség gyakorlás
- Csak röviden!

- Megoldások

- Hasonló alakú szavak a hétköznapokban - megoldás

- Hasonló alakú idegen szavak – megoldás
- Igekötős szólások, közmondások - megoldás
- Ha lehet, inkább magyarul! - megoldás
- Amikor szükséges - megoldás
- Melyik a sok közül? - megoldás
- Ne cseréld fel! – névutók - megoldás
- Igekötők és toldalékok - megoldás

- Kavalkád – összekeveredett szólások, közmondások - megoldás

- Átváltozások - megoldás

- Az alany és az állítmány egyeztetése - megoldás

- Ami, amely – nem mindegy - megoldás

- Aki/ami/amely névmások használata – megoldás

- Vesszőparipa I. – megoldás
- Vesszőparipa II. – megoldás
- Nyelvhelyesség gyakorlás - megoldás
- Csak röviden! - megoldás